# Mandat for fylkesbiblioteksjefkollegiet

## Innledning

Fylkeskommunen skal ha bibliotekfaglig kompetanse på ledernivå til å gjennomføre fylkeskommunale bibliotekoppgaver, § 7 i Lov om folkebibliotek.

Fylkesbiblioteksjefene inngår i et kollegium, og møtes jevnlig for å samarbeide om utviklingsprosjekter, utveksle erfaringer, holde seg orientert, ivareta dialog og samhandling med Nasjonalbiblioteket og gi innspill og uttalelser til overordnede og/eller besluttende organer.

Mandatet erstatter fra XX.XX.2023 fylkesbiblioteksjefkollegiets statutter, sist revidert i 2015.

## Formål

Kollegiet skal styrke fylkeskommunenes evne til å ivareta regionale bibliotekoppgaver og regional bibliotekutvikling i tråd med biblioteklovens formål og fylkeskommunens lovpålagte bibliotekoppgaver.

Det overordnede målet for kollegiet er å fremme en helhetlig, strategisk og ønsket utvikling av bibliotekfeltet, nasjonalt regionalt og lokalt. Kollegiet skal jobbe for tilgang til gode bibliotek og bibliotektjenester for alle, uavhengig av hvor de bor i landet.

Kollegiet skal delta aktivt i dialogen om hva slags rolle bibliotekene kan ta i samfunnet, styrke biblioteket som samfunnsutvikler og bidra med kompetanse og kunnskapsgrunnlag for gode beslutninger på bibliotekfeltet.

Kollegiet skal bidra til gjensidig forståelse, faglig utvikling, erfaringsutveksling og samarbeid på bibliotekfeltet.

## 

## Oppgaver og ansvarsområder

### **Overordnede/felles strategier**

1. Kollegiet skal drøfte og gi innspill til faglige og bibliotekpolitiske saker som har nasjonal interesse.
2. Høringsuttalelser og andre innspill til politiske organ, som utarbeides av kollegiet, skal gå tjenestevei i den enkelte fylkeskommune.

### **Oversikt over feltet**

1. Kollegiet skal ha oversikt over og diskutere innbyggernes tilgang til bibliotektjenester, via folkebibliotekene og bibliotekene i grunn- og videregående skole.
2. Kollegiet skal ha oversikt over og diskutere utvikling i bibliotekfeltet, nasjonalt og internasjonalt.
3. Kollegiet skal ha oversikt over og diskutere aktuelle politiske og administrative prosesser og utfordringer som kan ha konsekvenser for bibliotektilbudet.

### **Utvikling av fagområdet**

1. Kollegiet skal samarbeide om, ta initiativ til, og koordinere utviklingsprosjekter på tvers av fylkesgrensene.
2. Kollegiet deltar i relevante samarbeidsforum for biblioteksektoren.
3. Kollegiet skal, hvis mulig, delta i relevante nasjonale utvalg og utredningsgrupper, samt i nordiske program- og plankomitéer.
4. Kollegiet skal jevnlig informere og diskutere aktuelle biblioteksaker og utviklingen på feltet med fylkeskulturdirektørene.
5. Kollegiet skal samarbeide med og bidra med informasjon om bibliotekutvikling til andre relevante regionale aktører, i tråd med fylkeskommunens samfunnsutviklerrolle.

## Organisering og arbeidsform

### **Deltakere i kollegiet**

### Fylkeskommunene er representert ved ledere for regional bibliotekutvikling.

### **Arbeidsutvalget (AU)**

Nytt arbeidsutvalg konstitueres årlig, på fylkesbiblioteksjefenes årsmøte. Arbeidsutvalget består av fire medlemmer inklusive leder. Medlemmene utpekes etter en rulleringsordning vedtatt av kollegiet.

Lederen for arbeidsutvalget er også leder/koordinator for kollegiet.  
  
Arbeidsutvalget forbereder det faglige innholdet i nettverksmøtene.   
Arbeidsutvalget koordinerer kollegiets samarbeid med andre organer, for eksempel fylkeskulturdirektørenes arbeidsutvalg og Nasjonalbiblioteket.   
  
**Arbeidsgrupper**  
Kollegiet utnevner arbeidsgrupper ved behov.  
  
**Møter**  
Kollegiet møtes fysisk 1 gang i året (årsmøte).   
Det gjennomføres digitale nettverksmøter gjennom hele året etter en oppsatt plan.

Det skal føres referater fra møter i arbeidsutvalget og i nettverket. Møtereferater, og annet relevant materiale ligger åpent på <https://bibliotekutvikling.no/fylkesbibliotekene>. Det enkelte medlemmet er ansvarlig for formidling av referat internt i sin organisasjon. Arbeidsutvalget er ansvarlig for formidling av informasjon mellom nettverket og fylkeskulturdirektørene.

Det tas initiativ til minst ett møte i året mellom kollegiet og Nasjonalbiblioteket.

Kommunesektorens organisasjon (KS) inviteres til å delta i møter med kollegiet og arbeidsutvalget når det er hensiktsmessig. Andre aktuelle samarbeidspartnere kan inviteres til nettverksmøter og til møter med arbeidsutvalget.

### **Kanaler for samhandling og informasjon** Arbeidsutvalget er ansvarlig for at viktig dokumentasjon ivaretas ved skifte av system. Per januar 2021 er disse kanalene i bruk:

1. Møtereferater fra nettverksmøtene og andre dokumenter som skal være offentlig tilgjengelig: <https://bibliotekutvikling.no/fylkesbibliotekene>
2. Interne dokumenter i kollegiet, AU og arbeidsgrupper nedsatt av kollegiet:   
   [RFK – fylkesbiblioteksjefskollegiet (Rogaland fylkeskommune, samhandlingsverktøyet Teams)](https://teams.microsoft.com/l/team/19%3a46a702510a494fb8a54e3716c8af9ceb%40thread.skype/conversations?groupId=05529d65-7a62-4ff9-9e24-7e5c1da31f81&tenantId=026cbe1f-01c4-4698-a566-2fc43ebec731)
3. Felles informasjon og erfaringsutveksling mellom ansatte i fylkesbibliotekene  
   [Gruppen Fylkesbibliotek på bibliotekutvikling.no](https://bibliotekutvikling.no/forum/groups/4011/)